Peltomiehen marssi
Peltomies on uuras aina,
 :: Raitis, valpas, voimakas :,:
 Eipä häntä orjuus paina,
 Hän on vapaa, tuumakas.
 :||: Peltomies mä syömmestäin,
 Kaikki käypi hyvin päin:
 Laitan haat, peltomaat
 Vahvomaan, kasvamaan.
 Peltomies mä syömmestäin,
 Kaikki käypi hyvin päin:
 Nyt mä riennän, nyt mä riennän
 Laittamaan, peltomaan
 Vaan kasvamaan. :||:

 Perhehensä aina käskee
 :: Tyyten työhön joutua :,:
 Itse päivät, puhteet puskee,
 Hien täytyy tiukkua.
 :||: Peltomies mä syömmestäin,
 Kaikki käypi hyvin päin:
 Laitan haat, peltomaat
 Vahoamaan, kasvamaan.
 Peltomies mä syömmestäin,
 Kaikki käypi hyvin päin:
 Nyt mä riennän, nyt mä riennän
 Laittamaan, peltomaan
 Vaan kasvamaan. :||:

 Kesän tullen tuumaellen
 :: Katselevi peltojaan :,:
 Laihot lupaa hymyellen
 Hälle kulta viljojaan.
 :||: Siemenen mä maahan vaan,
 Herra, anna leivän saan!
 Kuokkimaan, karhimaan
 Kyntämään, kylvämään.
 Siemenen mä maahan vaan,
 Herra, anna leivän saan!
 Nyt mä riennän, nyt mä riennän
 Kyntämään, kylvämään
 Ja niittämään. :||:

 Kaijan kellot tuolla kaikuu,
 :: Paimentorvi soipi myös :,:
 Laitumelta laumat saapuu,
 Päivän pitkän olleet työss’.
 :||: Siemenen mä maahan lyön,
 Siitä paksun leivän syön.
 Kuokkimaan, karhimaan,
 Kyntämään, kylvämään.
 Siemenen mä maahan lyön,
 Siitä paksun leivän syön.
 Nyt mä riennän, nyt mä riennän
 Kyntämään, kylvämään
 Ja niittämään. :||:

[Antti] T[e]rv[o].

Lähde: Tampereen Sanomat 27.3.1871.

Antti Tervo
Laulut
Runot
Tampereen Sanomat
1871